《约明叔过买江天阁》
宋代·赵蕃

前年为君记江阁，醉里狂言不知怍。
岂惟大负退之惭，要似扬知真悔作。
君家此阁端何然，万里长江咫尺山。
江流湛湛山平远，合付画手非诗传。
画工纵得空诸境，阁中之人妙难领。
世人纷纷夔蚿蛇，是公了了形神影。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。